বলিউডের ‘ভাইজান’! ভারত তথা বিশ্বের অনেক নারীর স্বপ্নের পুরুষ তিনি। তাঁর ডাকে ভক্তরা প্রায় কী না করতে পারেন! সেই সলমন খানকে কী না ফের প্রত্যাখ্যাত হতে হল!
এক সর্বভারতীয় সংবাদমাধ্যমের প্রতিবেদন অনুযায়ী, সম্প্রতি সাকাব নামের একটি রেয়ার ব্রিড-এর বিদেশি ঘোড়া কিনতে চেয়েছিলেন সলমন। কিন্তু নিজের শখের পোষ্যকে বেচতে নারাজ ঘোড়ার মালিক সিরাজ পাঠান। ক্রয়মূল্য ২ কোটি টাকা দিতে চেয়েও প্রত্যাখ্যাত হতে হয়েছে অভিনেতা।
সূত্রের খবরে জানা গিয়েছে, ইতিপূর্বেও একটি সম্ভ্রান্ত পাঞ্জাবি পরিবার ১.১১ কোটি টাকার বিনিময়ে সাকাবকে কিনতে চেয়েছিলেন। কিন্তু তথনও নিজের প্রিয় পোষ্যকে বিক্রি করেননি সিরাজ।
৫ বছর বয়সে ১৪.৫ লক্ষ টাকায় সাকাবকে কিনেছিলেন সিরাজ। এটি পাকিস্থানি-সিন্ধি-রাজস্থানি-সুঠারওয়ালি ঘোড়ার বিরল প্রজাতির ব্রিড। এই প্রজাতির ঘোড়া বিশ্বে মাত্র দু’টি রয়েছে— একটি আমেরিকায় এবং আর একটি কানাডায়।
৫০-এর গণ্ডি পেরিয়েও ‘রিজেকশন’ পিছু ছাড়ল না সলমনের। শেষমেশ কী না একটা ঘোড়ার থেকেও প্রত্যাখ্যাত হতে হল বলিউড হার্টথ্রবকে! এই বিষয়ে অভিনেতার কোনও প্রতিক্রিয়া জানা না গেলেও প্রত্যখ্যান যে এত সহজে মেনে নেবেন না তিনি, তা বলাই বাহুল্য।